35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Vážené kolegyne, vážení kolegovia, toto je reálne konsolidačné opatrenie. Toto sa nehrá na nič, toto nie je iba akože, toto je reálne konsolidačné opatrenie, ktoré ľudia od vás chcú vidieť. A teda, že budete šetriť na sebe a na svojich výdavkoch. Keď sa, keď som hovoril vo, na začiatku v úvodnom slove o tom a koľko máte štátnych tajomníkov, tak si povedzme, že ich máte 36. Že počas vlády Radičovej, na ktorú ste sa vyhovárali osem rokov svojich vlád, ich bolo polovica 18. Alebo, že za Igora Matoviča oproti nemu počas najťažších kríz za tie ostatné roky, na ktoré sa tiež veľmi radi vyhovárate, ich máte o tretinu viac, tých štátnych tajomníkov. A že to nie sú obyčajní štátni tajomníci, ale že sú to najlepšie platení štátni tajomníci v histórii Slovenska. A ako sa to vôbec mohlo stať. No ono sa to stalo tak, že ako ste sa vyhovárali na tie predchádzajúce vlády, a že financie ste zdedili v rozvrátenom stave a všetky tieto bájky a prupovidky z vašej strany, tak sa stalo to, že vy ste uvalili konsolidácie a ožobračovanie na ľudí, na Slovákov, že ste im zvýšili dane, odvody, že ste im zrušili všetky benefity, výhody, ktoré mali. Rodičovský dôchodok, daňový bonus na dieťa. Vymenoval som to tu už stokrát, čo všetko ste im zobrali. A budem aj stoprvý, že ste im znížili odvod do II. piliera, že ste zvýšili 900 poplatkov, že ste zvýšili diaľničné poplatky za diaľničné známky alebo že ste zaviedli transakčnú daň, zvýšili daň z 20 na 23 %, zobrali aj rodičovský dôchodok. Toto všetko ste urobili a ešte ďaleko viac. Okrem iného ste zaviedli dane na sladené nápoje, povedzme si. A iba ste rozmýšľali, kde by ste tým ľuďom zobrali, kde by ste ich ošklbali. Ale na seba ste nezabudli. Dvojnásobný plat premiérovi aj ostatným členom vlády, doživotná renta premiérovi a medzi iným ste sa postarali aj o svojich najvyšších úradníkov. Povedzme si, že sami ste 23. septembra 2016 predložili zákon. Vtedajší premiér Robert Fico, 2016 to predložil zákon, v ktorom povedal, že maximálna odmena najvyšších štátnych úradníkov má byť ohraničená ako 20 % ich ročného príjmu. A toto fungovalo do minulého roka. Ako je možné, že to fungovalo do minulého roka, keď ste hovorili, že peniaze sú rozvrátené, že potrebujete šetriť, škrtať a že ste schvaľovali dve konsolidácie, ktoré ste uvalili na ľudí a na firmy také dane, že firmy odchádzajú, ľudia prichádzajú o prácu a ťažko a im žije. A najhoršie sa im žije z pomedzi všetkých krajín Európskej únie. Ako je možné, že ste to vtedy schválili. No, ja vám poviem. Schválili ste to v polovičke minulého roka takou kratučkou vetou pri komplexnej zmene zákona o štátnej službe ste vypustili bod, ktorý hovoril o hornej hranici odmien pre najvyšších štátnych úradníkov. O tých 20 % maximálne, že môžu dostať odmenu z ich ročného príjmu. A odvtedy sa spustila lavína. A to si môžete pozrieť, to je jednoducho sa to dá vyhľadať na internete, koľko vaši najvyšší úradníci od vtedy začali dostávať odmeny, a že sú to rádovo desaťtisíce eur. Preto hovorím, že nielenže ich máte najviac v tom štátnom aparáte, ale sú aj najlepšie platení. Okrem toho, že dostávajú šesťtisíc plus svojho platu, tak niektorí z nich dostávajú ďalších päťtisíc eur každý jeden mesiac odmenu navyše. Niektorí z tých úradníkova sú proste lepšie platení ako samotný premiér. No tak si to pozrite, že či je toto konsolidácia a že či je toto šetrenie výdavkov. No podľa mňa nie, pretože ľudí ste ošklbali, ale svojim ste dopriali a dopriali ste im plné vrecia peňazí. A nehanbíte sa normálne si schvaľovať takéto zákony v čase, keď rodiny rozmýšľajú, že z čoho nakúpia deťom jedlo alebo keď milión ľudí na Slovensku si nevie zo svojej výplaty ušetriť ani euro. V čase, keď najväčšie zdražovanie potravín je práve na Slovensku, a to ste ich sľúbili lacnejšie. Keď ceny energií neklesajú. Keď hovoríte a básnite o ruskom plyne a energiách z Ruska, ale v skutočnosti plyn na Slovensku je najdrahší z pomedzi všetkých krajín Európy, čo sa týka, čo sa týka plynu pre podnikateľov, a nič s tým nerobíte. Namiesto toho navštevujete krajiny autoritárskych režimov a kašlete na západných, na západných našich spojencov, ktorí vytvárajú obrovské percento HDP našej ekonomiky a ťahajú miliardy eur do našej ekonomiky. Práve naopak, keď niekto si dovolí z nich upozorniť na vaše rozkrádanie eurofondov, tak ešte o ňom hovoríte, že je to nájomný vrah a inkvizítor a ja neviem čo ešte, trestný výbor či ako ste to, trestná výprava nazvali. Čiže toto je váš prístup k verejným financiám a ku konsolidácií. Ja vám tu predkladám a my vám tu predkladáme návrh zákona, ktorý reálne skonsoliduje, áno, presne tam kde sa konsolidovať má. Na tom, že nebude obrovské množstvo úradníkov, ktorých je drvivý počet poberať neobmedzené odmeny. A ja vám poviem k tým platom, že aké odmeny získali za ostatný rok. 32-tisíc, 30-tísíc, 20-tisíc, 15-tisíc, 13-tisíc, 12-tisíc len k svojim platom. A len za toho pol roka, čo ten zákon už ste si ho upravili tak, aby tá hor... =====